Μεσόγεια Αττικής

Τα Μεσόγεια είναι συγκρότημα δήμων της Ανατολικής Αττικής που εκτείνονται ανατολικά του Υμηττού, ο οποίος και τα διαχωρίζει από το λεκανοπέδιο της Αττικής. Έδρα του συγκροτήματος είναι τα Σπάτα και επίνειο το αναπτυσσόμενο λιμάνι της Ραφήνας.

Αποτελούν ιδιαίτερη πατρίδα πολλών από τους γηγενείς κατοίκους της Αττικής, που αρχικά είχαν αγροτικό και παραθεριστικό χαρακτήρα, αλλά τις τελευταίες δεκαετίες και περισσότερο τα τελευταία χρόνια η δόμηση λαμβάνει φρενήρεις ρυθμούς, ιδιαίτερα μετά τα μεγάλα έργα που πραγματοποιήθηκαν (Αεροδρόμιο Σπάτων, Αττική Οδός, Προαστιακός, Μετρό). 

Πολλά τμήματα της περιοχής μπαίνουν με γοργούς ρυθμούς εντός σχεδίου πόλεως ώστε να υπάρχει περισσότερο ελεγχόμενη δόμηση, ενώ επίσης πολλές εταιρείες μεταφέρουν τις έδρες τους εκεί. Ωστόσο, είναι πολλές οι ελλείψεις που αντιμετωπίζουν, καθώς μόνο η συνοικία της Κάντζας διαθέτει οργανωμένο σύστημα ύδρευσης. Αποχέτευση δεν διαθέτει κανένας δήμος, ενώ πρόσφατα ελήφθη απόφαση για κλείσιμο των τοπικών χωματερών και μεταφορά των απορριμάτων σε οργανωμένο Χ.Υ.Τ.Α. που χρησιμοποιεί και η Αθήνα.

 Άρθρο του Έθνους για τις αξίες στα Μεσόγειων
 Άρθρο της Καθημερινής στην Ecocity για τα Μεσόγεια

Νομαρχία Ανατολικής Αττικής